ПРЕДЛОГ

На основу члана 56. став 4. Закона о спречавању корупције ("Сл. гласник РС", бр. 35/2019, 88/2019, 11/2021 - аутентично тумачење, 94/2021 и 14/2022) и члана 40. став 1. тачка 72. Статута општине Нови Бечеј („Службени лист општине Нови Бечеј”, број 6/2019) Скупштина општине Нови Бечеј на \_\_. седници, одржаној дана \_\_\_\_\_.2022. године, донела је:

**ЗАКЉУЧАК**

**о давању позитивног мишљења на вршење функције, односно обављање послова инструктора у Попису становништва, домаћинстава и станова 2022. године**

**I**

Скупштина општине Нови Бечеј даје позитивно мишљење да Валентина Влашкалин из Новог Бечеја истовремено са функцијом секретара Скупштине општине Нови Бечеј обавља послове инструктора у Попису становништва, домаћинстава и станова 2022. године.

**II**

Мишљење се даје ради коплетирања документације и предаје исте Пописној комисији, те уколико именовани кандидат из тачке I овог записника буде одабран исто ће се доставити Агенцији за спречавање корупције на давање сагласности за истовремено вршење обе функције, односно функције секретара Скупштине општине Нови Бечеј и послова инструктора у Попису становништва, домаћинстава и станова 2022. године.

**Образложење**

Правни основ за доношење Закључка садржан је у члану 56. став 4. Закона о спречавању корупције ("Сл. гласник РС", бр. 35/2019, 88/2019, 11/2021 - аутентично тумачење, 94/2021 и 14/2022) којим је прописано да јавни функционер који је изабран, постављен или именован на другу јавну функцију и који намерава да више јавних функција врши истовремено дужан је да у року од осам дана од дана избора, постављења или именовања затражи сагласност Агенције и да уз захтев, јавни функционер доставља и прибављено позитивно мишљење органа који га је изабрао, поставио или именовао на јавну функцију. Чланом 40. став 1. тачка 72. Статута општине Нови Бечеј (''Службени лист општине Нови Бечеј'', број 6/2019) прописано да Скупштина општине обавља и друге послове утврђене законом и овим Статутом.

Валентина Влашкалин постављена је за секретара Скупштине општине Нови Бечеј Решењем Скупштине општине Нови Бечеј о постављењу секретара Скупштине општине Нови Бечеј, број: II 02-013-121/2020 од 21.08.2020. године, а дана 01.07.2022. године поднела је Молбу за прибављање позитивног мишљења за обављање послова инструктора у Попису становништва, домаћинстава и станова 2022. године, у писменој форми Скупштини општине Нови Бечеј.

Одбор за избор и именовања размотрио је Молбу за прибављање позитивног мишљења за обављање послова инструктора у Попису становништва, домаћинстава и станова 2022. године, поднету од стране Валентине Влашкалин из Новог Бечеја, утврдио Предлог Закључка о давању позитивног мишљења на вршење функције, односно обављање послова инструктора у Попису становништва, домаћинстава и станова 2022. године и исти упутио Скупштини општине Нови Бечеј на разматрање и доношење.

Сходно наведеном Скупштина општине Нови Бечеј је одлучила као у диспозитиву овог закључка.

СКУПШТИНА ОПШТИНЕ НОВИ БЕЧЕЈ

Број: II 02-020-38/2022 Председник

Дана: \_\_\_.2022. године Скупштине општине

Н о в и Б е ч е ј Милован Баштованов