# ПРЕДЛОГА

# На основу члана 27. став 10. Закона о јавној својини (''Службени гласник РС'', број 72/2011, 88/2013, 105/2014, 104/2016 - др. закон, 108/2016, 113/2017, 95/2018 и 153/2020), члана 3. став 1. тачка 1. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Службени гласник РС“, број 16/18), члана 4. Одлуке о прибављању и располагању стварима у јавној својини општине општине Нови Бечеј („Службени лист Општине Нови Бечеј“, број 9/2016), и члана 40. став 1. тачка 36. Статута општине Нови Бечеј (''Службени лист општине Нови Бечеј'', број 6/2019), Скупштина општине Нови Бечеј на \_\_\_. седници одржаној \_\_\_\_.2022. године, донела

**ОДЛУКУ**

**О ПОКРЕТАЊУ ПОСТУПКА ЗА ОТУЂЕЊЕ НЕПОКРЕТНОСТИ – ОБЈЕКАТ У КУМАНУ**

**(КАТ.ПАРЦЕЛА БРОЈ 2543 К.О. КУМАНЕ) ИЗ ЈАВНЕ СВОЈИНЕ ОПШТИНЕ НОВИ БЕЧЕЈ**

**Члан 1.**

Овом одлуком покреће се поступак и одређује начин отуђења из јавне својине Општине Нови Бечеј непокретности у јавној својини општине Нови Бечеј која се налази у Куману, ул. Змај Јовина 12, на катастарској парцели број 2543 К.О. Кумане, на периферији села, уписане у лист непокретности 396 К.О. Кумане:

* Стамбена зграда – објекат бр.1, површине 62 м2,
* Помоћни објекат – објекат бр. 2, површине 6м2 и
* Земљиште уз објекат, површине6а 500 м2.

Све укупне површине 856 м2, на градском грађевинском земљишту.

Непокретност из става 1. ове тачке отуђује се из јавне својине општине у поступку јавног надметања у складу са Одлуком о прибављању и располагању стварима у јавној својини општине Нови Бечеј („Службени лист општине Нови Бечеј“, број 9/2016).

**Члан 2.**

Некретнина из члана 1. ове Одлуке је у веома лошем стању и према мишљењу из Извештаја о процени вредности непокретности судског вештака за област грађевинарство Александра Панића дипл.инж.грађ. из Бечеја од 01.06.2022. године, објекат није за становање - у фази урушавања је.

Приступ непокретности на катастарској парцели број 2543 К.О. Кумане је земљани из улице Змај Јовине, парцела није ограђена, зарасла је у коров и растиње, не користи се. Предметна парцела се налази у грађевинском подручју, у близини се налазе прикључци за воду и струју, прикључак за струју на парцели неактиван, те се сматра да исти не постоји, док је непознато да ли на истој има прикључак за воду. Објекат није редовно одржаван током експлоатације, није саниран, конструктивна носивост свих гл.носећих елемената, због стања објекта је изузетно смањена, као и статичка стабилност објекта, што за последицу има појаву деформација и оштећења па није за употребу, без предходног извршења радова на санацији објекта.

Због материјала од којег је објекат изграђен (набој, опека у мањем делу...) и због стања у којем се налази, потребна средства за санацију далеко би премашила тржишну вредност самог објекта.

**Члан 3.**

Почетну вредност непокретности утврдиће Комисија за спровођење поступка отуђења непокретности из јавне својине Општине Нови Бечеј на основу података прибављених од локалне пореске администрације, те узимајући у обзир тржишну вредност објекта као и остале околности од утицаја за формирање цене.

**Члан 4.**

Образује се Комисија од пет чланова, да спроведе поступак отуђења непокретности из јавне својине Општине Нови Бечеј и по окончаном поступку непосредне погодбе записник са одговарајућим предлогом, достави Општинском већу, ради утврђивања предлога решења о отуђењу непокретности које доноси Скупштина Општине Нови Бечеј.

У Комисију се именују:

1. Драган Раушки из Новог Милошева - председник
2. Ивица Миланков из Новог Милошева - члан
3. Тамара Попов из Бечеја – члан
4. Валентина Влашкалин из Новог Бечеја - члан
5. Емил Стеванов из Новог Бечеја - члан

Члановима Комисије припада накнада за рад у складу са Одлуком о примањима изабраних, постављених и лица на руководећим местима, накнадама одборника, чланова већа и радних тела у Општини Нови Бечеј („Службени лист Општине Нови Бечеј“, број 6/2015, 8/2017, 31/2019 и 23/2021).

**Члан 5.**

О спровођењу ове Одлуке стараће се Одељење за урбанизам стамбено-комуналне послове, грађевинарство и заштиту животне средине Општинске управе Нови Бечеј.

**Члан 6.**

Ова Одлука ступа на снагу осмог дана од дана објављивања у “Службеном листу општине Нови Бечеј”.

СКУПШТИНА ОПШТИНЕ НОВИ БЕЧЕЈ

Број: II 02-36-\_\_/2022 Председник

Датум: \_\_\_.2022. године Скупштине општине

Н о в и Б е ч е ј Милован Баштованов