ПРЕДЛОГ

На снову Одлуке о буџету општине Нови Бечеј за 2022. годину („Службени лист општине Нови Бечеј“, број 38/2021, 15/2022, \_\_\_/2022), Плана развоја општине Нови Бечеј за период 2022 -2032. године (,,Службени лист општине Нови Бечеј“, број 38/2021),у складу са чланом 33. -36. Закона о јавном дугу и чланoм 40. став 1. тачка 4. Статута општине Нови Бечеј („Службени лист општине Нови Бечеј“, број 6/2019), Скупштина општине Нови Бечеј на \_\_\_\_ седници одржаној дана \_\_\_\_.2022 године, донела је

**О Д Л У К А**

**О КАПИТАЛНОМ ПРОЈЕКТУ**

**ОПШТИНЕ НОВИ БЕЧЕЈ ЗА 2022. – 2026. ГОДИНУ**

**Члан 1.**

Овом Одлуком се утврђује за објекат од капиталног значаја за општину Нови Бечеј – изградња затвореног базена – Спа центра у Новом Бечеју, као објекат од великог значаја за развој туризма у општини Нови Бечеј, која грана представља један од стубова стратершког привредног развоја у складу са Планом развоја Општине Нови Бечеј за период 2022.-2032. године.

**Члан 2.**

Утврђује се начин финансирања објекта од капиталног значаја - изградња затвореног базена – Спа центра у Новом Бечеју на следећи начин:

због специфичности и величине објекта, финансирање ће се вршити од других нивоа власти и из кредитног задуживања. Укупна вредност инвестиције износи 553.888.598,51 динара.

**Члан 3.**

Потребна финансијска средства у 2022. години за изградњу објекта из члана 1.ове одлуке износе 173.000.000,00 динара, док ће остатак средтава бити финансиран из кредита у периоду 2023. – 2026. године. Повлачење средстава из кредита ће се вршити према изведеним радовима, односно према достављеним ситуацијама за изведене радове.

**Члан 4.**

Реализацију свих послова око спровоћења ове Одлуке вршиће Одељење за финансије и привреду и Одељење за урбанизам, стамбено-комуналне послове, грађевинарство, локално-економски развој и заштиту животне средине Општинске управе Нови Бечеј.

**Члан 5.**

Ова одлука ступа на снагу даном доношења и објавиће се у „Службеном листу општине Нови Бечеј“.

СКУПШТИНА ОПШТИНЕ НОВИ БЕЧЕЈ

Број: II /2022 Председник

Датум: \_\_.\_\_.2022. године Скупштине општине

Н о в и Б е ч е ј Милован Баштованов