**ПРЕДЛОГ**

**На основу члана 38. Закона о пловидби и лукама на унутрашњим водама („Службени гласник РС”, број 73/2010, 121/2012, 18/2015, 96/2015 - др. закон, 92/2016, 104/2016 - др. закон, 113/2017 - др. закон, 41/2018, 95/2018 - др. закон, 37/2019 - др. закон, 9/2020 и 52/2021)** и члана 40. став 1. тачка 6. Статута општине Нови Бечеј (''Службени лист општине Нови Бечеј'', број 6/2019), Скупштина општине Нови Бечеј на \_\_\_\_ седници одржаној дана \_\_\_\_.2022. године, донела је

**ОДЛУКЕ О ДОПУНИ ОДЛУКЕ О КОРИШЋЕЊУ ДЕЛОВА ОБАЛЕ И ВОДЕНОГ ПРОСТОРА НА ТЕРИТОРИЈИ ОПШТИНЕ НОВИ БЕЧЕЈ**

**Члан 1.**

У Одлуци о коришћењу делова обале и воденог простора на територији општине Нови Бечеј („Службени лист општине Нови Бечеј”, број 15/2017), у члану 1. став 2. додаје се:

„ПП „Стара Тиса” код Бисерног острва- сложени меандар представља најдужи регулисани меандар реке Тисе у Војводини, дуг 23.706м.” и члан 1.став2. гласи:

Територија Општине Нови Бечеј обухвата леву обалу реке Тисе од км 51,50 до км 101,50, десну обалу реке Тисе од км 56,60 до км 61,50, десну обалу реке Тисе од км 77,50 до км 80,60, Магистрални канал ДТД од км 131,50 до км 147,26 и Кикиндски канал ДТД десна обала од км 0,00 до 23,50 и лева обала од км 0,00 до км 17,00; ПП „Стара Тиса” код Бисерног острва- сложени меандар представља најдужи регулисани меандар реке Тисе у Војводини, дуг 23.706м.

**Члан 2.**

У члану 7. Одлуке о коришћењу делова обале и воденог простора на територији општине Нови Бечеј иза става 10. додају се ставови 11.и 12. који гласе:

„На простору ПП „Стара Тиса” код Бисерног острва у режиму заштите II степена ограничава се изградња молова ван викенд зона на оне за научно- истраживачке сврхе, док се у режиму заштите III степена ограничава изградња типских плутајућих објеката на оне од природних материјала величине до 16м² и то на само један плутајући објекат- понтон по појединачној катастарској парцели.” и члан 7. став 1. гласи:

За постављање плутајућих објеката одређује се део леве обале Тисе водени простор од 65,300 км до км 65,650; од км 65,900 до км 66,150 и км 66,550 до км 68,000. На простору ПП „Стара Тиса” код Бисерног острва у режиму заштите II степена ограничава се изградња молова ван викенд зона на оне за научно- истраживачке сврхе, док се у режиму заштите III степена ограничава изградња типских плутајућих објеката на оне од природних материјала величине до 16м² и то на само један плутајући објекат- понтон по појединачној катастарској парцели.

**Члан 3.**

У свему осталом Одлука о коришћењу делова обале и воденог простора на територији општине Нови Бечеј („Службени лист општине Нови Бечеј”, број 15/2017) остаје непромењена.

**Члан 4.**

Ова Одлука ступа на снагу даном објављивања у „Службеном листу општине Нови Бечеј”

СКУПШТИНА ОПШТИНЕ НОВИ БЕЧЕЈ

Број: II 02-\_\_\_\_\_\_/2022 Председник

Датум: \_\_\_.2022. године Скупштине општине

Н о в и Б е ч е ј Милован Баштованов