ПРЕДЛОГ

На основу члана 40. став 1. тачка 36. Статута Општине Нови Бечеј („Службени лист Општине Нови Бечеј“, број 6/2019) и члана 13. став 1. Одлуке о грађевинском земљишту у јавној својини Општине Нови Бечеј („Службени лист општине Нови Бечеј“, број 9/2010, 19/2015 и 14/2017), Скупштина Општине Нови Бечеј на \_\_. седници одржаној дана \_\_\_\_\_\_.2022. године, доноси

**ОДЛУКУ**

**о расписивању јавног огласа о отуђењу неизграђеног грађевинског земљишта у јавној својини општине Нови Бечеј ради изградње, путем јавног надметања**

**Члан 1.**

Овом одлуком, одређујu се парцелe грађевинског земљишта у јавној својини општине Нови Бечеј за које ће се расписати јавни оглас за отуђење ради изградње, путем јавног надметања, и то:

1. Јавни оглас о отуђењу неизграђеног грађевинског земљишта у јавној својини општине Нови Бечеј ради изградње, путем јавног надметања блоку 108а у Новом Бечеју уписаног у листу непокретности број 14469 К.О. Нови Бечеј,

* катастарска парцела број24807 пoвршине 24а,
* катастарска парцела број24808 пoвршине 24а,
* катастарска парцела број24809 пoвршине 24а,
* катастарска парцела број24810 пoвршине 24а,
* катастарска парцела број24811 пoвршине 52а 91м2,
* катастарска парцела број24813 пoвршине 31а 57м2,

**Члан 2.**

Почетна цена у поступку отуђења утврдиће се, сходно члану 45. Одлуке о грађевинском земљишту у јавној својини општине Нови Бечеј, на основу тржишне вредности грађевинског земљишта у јавној својини општине Нови Бечеј према:

* средњој прометној вредности грађевинског земљишта на територији општине у последњих годину дана,
* намени грађевинског земљишта,
* дозвољеним индексима заузетости и изграђености парцеле
* посебним урбанистичким погодностима локације,
* степену комуналне опремљености земљишта,
* стању парцеле у погледу припремљености за градњу,
* осталим елементима који имају утицај на цену.

Средства остварена продајом, приход су буџета општине Нови Бечеј и користиће се уређење и опремање грађевинског земљишта на територији општине Нови Бечеј.

**Члан 3.**

Налаже се ЈП „Урбанизам и путеви“ Нови Бечеј да без одлагања сазове Комисију за грађевинско земљиште у јавној својини Општине Нови Бечеј, која ће спровести поступке из тачке 1. у складу са Одлуком о грађевинском земљишту у јавној својини општине Нови Бечеј.

Стручне и административне послове везане за отуђење предметног грађевинског земљишта за Комисију обавиће ЈП “ Урбанизам и путеви“ Нови Бечеј.

**Члан 4.**

Комисија ће сачинити извештаје о спроведеним поступцима за сваки јавни оглас из тачке I и у року од 8 дана заједно са записником, доставити исти Скупштини Општине Нови Бечеј.

**Члан 5.**

Јавни огласи из тачке 1. ове Одлуке објавиће се у дневном листу „Дневник“ који се дистрибуира на целој територији Републике Србије, у локалним медијима и на огласним таблама Општинске управе, Месних заједница и ЈП “ Урбанизам и путеви“ Нови Бечеј.

**Члан 6.**

О спровођењу ове Одлуке стараће се Одсек за урбанизам, стамбено комуналне послове, грађевинарство и заштиту животне средине Општинске управе Нови Бечеј.

**Члан 7.**

Ова Одлука ступа на снагу наредног дана од дана објављивања у „Службеном листу Општине Нови Бечеј“.

СКУПШТИНА ОПШТИНЕ НОВИ БЕЧЕЈ

Број: II 02-46-\_\_\_/2022 Председник

Датум: \_\_\_\_.2022. године Скупштине општине

Н о в и Б е ч е ј Милован Баштованов